CELEX: 62020TN0116
Language: sl
Date: 2020-02-20 00:00:00
Title: Zadeva T-116/20: Tožba, vložena 20. februarja 2020 – Società agricola Vivai Maiorana in drugi/Komisija

20.4.2020   
            
            
               SL
            
            
               Uradni list Evropske unije
            
            
               C 129/19
            
         
      Tožba, vložena 20. februarja 2020 – Società agricola Vivai Maiorana in drugi/Komisija
      (Zadeva T-116/20)
      (2020/C 129/24)
      Jezik postopka: italijanščina
      
         Stranke
      
      
         Tožeče stranke: Società agricola Vivai Maiorana Ss (Curinga, Italija), Confederazione Italiana Agricoltori – CIA (Rim, Italija), MIVA – Moltiplicatori Italiani Viticoli Associati (Faenza, Italija) (zastopnika: E. Scoccini in G. Scoccini, odvetnika)
      
         Tožena stranka: Evropska komisija
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  Izvedbeno uredbo Komisije (EU) 2019/2072 z dne 28. novembra 2019 razglasi za nično v naslednjem delu: – priloga IV – deli: A (seme krmnih rastlin), B (žitno seme), C (vinska trta), F (zelenjadnično seme), I (sadilni material zelenjadnic), J (sadne rastline);
               
            
                  —
               
               
                  razglasi neveljavnost člena 36, Priloge I, oddelek 4, točka 3, in člena 37(2) Uredbe (EU) 2016/2031.
               
            
         Tožbeni razlogi in bistvene trditve
      
      Ta tožba je vložena zoper Izvedbeno uredbo Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL 2019, L 319, str. 1 v naslednjem delu: – priloga IV – deli: A (seme krmnih rastlin), B (žitno seme), C (vinska trta), F (zelenjadnično seme), I (sadilni material zelenjadnic), J (sadne rastline).
      Tožeče stranke v utemeljitvi tožbe navajajo štiri tožbene razloge.
      
                  1.
               
               
                  Prvi tožbeni razlog: kršitev člena 36(e) in (f) Uredbe (EU) 2016/2031, kršitev načela sorazmernosti in obstoj pomanjkljive obrazložitve v obravnavani zadevi
                  
                              —
                           
                           
                              V zvezi s tem trdijo, da je bil prag za navzočnost nadzorovanih nekarantenskih škodljivih organizmov za Unijo (RNQP) na domačerodnih rastlinah za saditev, ki ga je Komisija v Prilogi IV k Uredbi (EU) 2019/2072 opredelila kot 0 %, določen, ne da bi se v skladu s členom 36(e) in (f) Uredbe (EU) 2016/2031 preverilo, da ima navzočnost RNQP nesprejemljive gospodarske učinke in da so za preprečevanje njihove navzočnosti na voljo izvedljivi ukrepi.
                           
                        
            
                  2.
               
               
                  Drugi tožbeni razlog: kršitev mednarodne pogodbe Organizacije za prehrano in kmetijstvo o rastlinskih genskih virih (ITPGRFA)
                  
                              —
                           
                           
                              V zvezi s tem trdijo, da pomeni uvedba praga 0 % za RNQP, navzoče na domačerodnih rastlinah za saditev, kršitev člena 9 mednarodne pogodbe Organizacije za prehrano in kmetijstvo o rastlinskih genskih virih (ITPGRFA), ki so ga podpisale Unija in posamezne države članice Unije.
                           
                        
            
                  3.
               
               
                  Tretji tožbeni razlog: kršitev Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL 2018, L 150, str. 1)
                  
                              —
                           
                           
                              V zvezi s tem trdijo, da se s postopkom izbire in standardizacije rastlinskih vrst, ki naj bi izhajal iz uporabe pragov za RNQP, izrecno kršijo določbe Uredbe (EU) 2018/848.
                           
                        
            
                  4.
               
               
                  Četrti tožbeni razlog: nezdružljivost s kmetijsko politiko Evropske unije
                  
                              —
                           
                           
                              V zvezi s tem trdijo, da je uvedba pragov za RNQP v nasprotju s kmetijsko politiko Evropske unije in zlasti:
                              
                                          —
                                       
                                       
                                          Direktivo Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL, posebna izdaja v slovenščini, poglavje 15, zvezek 2, str. 102);
                                       
                                    
                                          —
                                       
                                       
                                          Uredbo (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL 2012, L 343, str. 1);
                                       
                                    
                                          —
                                       
                                       
                                          Uredbo (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL 2013, L 347, str. 487);
                                       
                                    
                                          —
                                       
                                       
                                          členom 8 Delegirane uredbe Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja (UL 2014, L 227, str. 1).